

**ISSN: 1857-8640 (печатена верзија)**

**ISSN: 1857-9396 (електронска верзија)**

**UDC: 3(497.7:4-672 EU)**

**ПОВИК ЗА ДОСТАВУВАЊЕ НА НАУЧНИ ТРУДОВИ**

**CENTRUM БР. 24**

Почитувани истражувачи и научници!

Во подготовка е бројот 24 на научното меѓународно списание **CENTRUM**, со Меѓународен Уредувачки Одбор, кое се издава од страна на Центар за Разбирање и Институционална Соработка (ЦРИС).

Во оваа прилика, ги повикуваме сите заинтересирани да ги достават нивните научни трудови за објавување во овој број на списанието.

Меѓународното списание **CENTRUM** е базирано на Законот за високо образование, како и регистрирано и евидентирано во Националната и универзитетска библиотека „Св. Климент Охридски“ во Скопје, со бр. на **ISSN: 1857-8640 (печатена верзија) и 1857-9396 (електронска верзија)**, како и **UDC: 3 (497.7:4-672EU)**.

Списанието е индексирано во:

**International Scientific Indexing**

**Advanced Science Index**

**Scope Database**

**Root Indexing**

**Google Scholar**

**Academic Resource Index**

**University Journals**

**EuroPub**

**CEEOL**

Списанието CENTRUM се издава два пати годишно.

Службени јазици на списанието се: Албански, Македонски и Англиски јазик. Но, отворена е можноста за издавање и на други странски јазици.

Во списанието CENTRUM може да се објавуваат научни трудови од различни области, и тоа:

1. Од областа на правото, политичките науки и новинарство: казнено право, граѓанско право, уставно и управно право, меѓународно право, правото на ЕУ, човекови права, развителни политики, лидерство, медиуми и комуникации, социјална политика, енергетски политики;
2. Влијанието на интеграциските процеси во НАТО и ЕУ, процесот на транзиција, реформите од политички, правен, економски и социјален аспект;
3. Меѓународните конфликти, споровите, преговорите, како и сите други форми на решавање на конфликти во регионот и низ светот;
4. Националните и наднационалните идентитети и глобализацијата;
5. Унапредувањето на човековите слободи и права, правата на малцинствата во регионот, компаративни аспекти идр.;
6. Медиумите, комуникацијата, слободата на изразување;
7. Економска и бизнис сфера: глобална економска криза, рецесија, глобализација, економска транзиција, економски криминал, реформи во финансискиот систем, алтернативни финансиски системи, економска дипломација, менаџмент;
8. Филозофски и социолошки аспекти на интеграциските процеси и транзицијата, како и нивнотото влијание во соодветните општества;
9. Улогата и влијанието на религијата во општеството;
10. Животната средина и еколошките закани; здравството и реформите во здравството, разните предизвици од областа на медицината;
11. Информатичка област: Е-governance, e-sociеty, инженеринг и технологии, датабази и мрежи;
12. Јазиците, судбината на националните јазици во глобалниот „пазар“.

**Формат на завршниот труд:**

1. Насловот на трудот треба да биде напишан во болд, со големи букви, на Македонски и на Англиски јазик. Текстот треба да е центриран, додека името на авторот ставено веднаш подолу, кон десно. Академската титула, институцијата и е-поштата треба да се дадени во нумерирана фуснота на крајот на страницата;

2. Под насловот и името, треба да биде напишан апстракт со големина 10 и да се состои од 250 зборови.

3. Фонтот треба да биде Times New Roman, со големина 12. Табелите, фуснотите и референциите треба да бидат со големина 10;

4. Трудот треба да биде напишан во Microsoft Word, соодветно на големина на страница од А4. Маргините треба да бидат 2,5 см, додека header и footer треба да се 1,25 см;

5. Оригиналните документи, сликите (фотографии, прикази, итн.), мапите, кои не се директно релевантни за трудот, не треба да се презентираат во статијата, туку треба да бидат нумерирани и да се приложат на крајот на трудот;

6. Трудот треба да биде 10-15 страници;

7. Апстрактот и заклучокот треба да бидат на Англиски јазик;

8. Научните трудови треба да бидат редактирани и лекторирани;

9. Научните трудови треба да бидат рецензирани од двајца професори од областа;

10. Еден автор има право да учествува со еден научен труд, освен ако во вториот труд е како ко-автор.

**Важни датуми:**

Краен рок за доставување на трудови: **15 Ноември 2025**

Датум на објавување: **31 Декември 2025**

**Плаќање:**

Објавувањето на научниот труд чини **100 Евра**, додека **50 Евра** за секој ко-автор.

Плаќањето на средствата од Република Северна Македонија треба да се изврши на жиро-сметка:

**CRIS Skopje** (денари)

**270.0656088101.26**

**Halkbank AD Skopje**

Плаќањето од странство се врши преку:

**CRIS Skopje** (странска валута)

**Iban: MK07270722000016855**

**Swift: EXPCMK22**

**Halkbank AD Skopje**

**Напомена:**

**Авторот/ите надвор од Република Северна Македонија мора да платат дополнителни 10 евра, за да соодветниот број на списанието биде испратен на нивната лична адреса.**

Електронската верзија на списанието можете да ја следите на следниот линк:

**http://www.centrum.mk/**

Вашите научни трудови треба да ги доставите на е-маил:

**centrum.qmbi@gmail.com**